Greek Legal Document

Category: 47

Content:
16. ΝΟΜΟΘΕΤ. ΔΙΑΤΑΓΜΑ υπ’ αριθ. 1084 της 23/28 Δεκ. 1971 (ΦΕΚ Α΄ 277) Περί τροποποιήσεως και συμπληρώσεως των διατάξεων του δια του Νόμ. 1587/1950 κυρωθέντος Α.Ν. 1521/1950 «περί φόρου μεταβιβάσεως ακινήτων» και καταργήσεως απαλλακτικών τινων διατάξεων. Άρθρ.1.1.(Προστίθεται εδάφιον εις την παρ. 5 άρθρ. 7 του δια του Νόμ. 1587/1950 κυρωθέντος Α.Ν. 1521/1950 ανωτ. αριθ. 5). 2.Η παρ. 2 του άρθρ. 9 του Α.Ν. 1521/1950, ως τούτο αντικατεστάθη δια του άρθρ. 11 παρ. 2 του Ν.Δ. 4242/1962 «περί τροποποιήσεως και συμπληρώσεως φορολογικών και άλλων τινών διατάξεων καταργείται. 3.Η διάταξις της προηγουμένης παραγράφου εφαρμόζεται επί των από της ισχύος του παρόντος και εφεξής υποβαλλομένων δηλώσεων φόρου μεταβιβάσεως ακινήτων. Άρθρ.2.-1.Από της ισχύος του παρόντος καταργούνται αι κάτωθι διατάξεις του δια του Νόμ.1587/1950 κυρωθέντος Α.Ν. 1521/1950 «περί φόρου μεταβιβάσεως ακινήτων» (ανωτ. αριθ. 5). α)Η παρ. 5 του άρθρ. 2 η προστεθείσα δια της παρ. 4 του άρθρ. 2 του Νόμ. 3300/1955 «περί τροποποιήσεως και συμπληρώσεως διατάξεών τινων φορολογικών νόμων». β)Η περίπτ. η΄ του εδαφ. Β΄ της παρ. 1 του άρθρ. 4 ως και η περίπτ. θ΄ του αυτού εδαφίου, η προστεθείσα δια του άρθρ. 2 παρ. 7 του Νόμ. 3104/1954 «περί τροποποιήσεως και συμπληρώσεως διατάξεών τινων φορολογικών νόμων» και γ)Η περίπτ. β΄ του άρθρ. 6 και η περίπτ. δ΄ του αυτού άρθρου ως αύτη αντικατεστάθη δια της παρ. 2 του άρθ. 20 του Νόμ. 2246 /1954 «περί τροποποιήσεως και συμπληρώσεως των διατάξεων περί τελών χαρτοσήμου και άλλων τινών φορολογικών διατάξεων» και συνεπληρώθη δια της παρ. 7 του άρθρ. 11 του Νόμ. 4459/ 1965 «περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί αυτομάτου υπερτιμήματος οικοπέδων και άλλων τινών διατάξεων», των μέχρι τούδε περιπτ. γ΄, ε΄, ς΄ και ζ΄ αριθμουμένων εφεξής εις β΄, γ΄, δ΄ και ε΄, αντιστοίχως. 2.Ομοίως από της ισχύος του παρόντος καταργούνται: α)Το άρθρ. 8 του Ν.Δ. 3908/1958 «περί τροποποιήσεως και συμπληρώσεως των διατάξεων περί εισπράξεως δημοσίων εσόδων και θεσπίσεως διατάξεών τινων περί του προσωπικού υπηρεσιών αρμοδιότητος Υπουργείου Οικονομικών και Ελεγκτικού Συνεδρίου» (τόμ. 24 σελ. 13). β)Η παρ. 2 του άρθρ. 19 του Ν.Δ. 4242/1962 «περί τροποποιήσεως και συμπληρώσεως φορολογικών και άλλων τινών διατάξεων» (τόμ. 27Α σελ. 316,17), και γ)Το άρθρ. 23 του Ν.Δ. 1298/1949 «περί Βασιλικής Οικογενείας», διατηρουμένων των εν αυτώ απαλλαγών, των αφορωσών μόνον εις την χορηγίαν του Βασιλέως και του Διαδόχου. Αι διατάξεις του άρθρ. 7 του Ν.Δ. 3323/1955, ως συμπληρωθέν και τροποποιηθέν ισχύει, δεν θίγονται δια του παρόντος. (Τόμ. 1 σελ. 63). 3.Αι διατάξεις των παρ. 1γ΄ και 2α΄ του παρόντος άρθρου δεν έχουσιν εφαρμογήν ως προς τα βάσει του άρθρ. 13 Ν.Δ. 547/1970 (τόμ. 26 σελ. 322,27) καταβαλλόμενα τιμήματα δια την αναγνώρισιν της κυριότητος παραχωρηθέντων ανταλλαξίμων ακινήτων και δια τας υπό των συνεταιρισμών και των Ενώσεων Συντακτών Ημερησίων Εφημερίδων συντελεσθησομένας μεταβιβάσεις ακινήτων προς τα μέλη των, εφ’ όσον η περί κτήσεως των ακινήτων δικαιοπραξία, παρά των ως άνω νομικών προσώπων, έλαβε χώραν προ της ισχύος του παρόντος ή και μετ’ αυτήν αλλ’ εις εκτέλεσιν προσυμφώνου συνταγέντος προ της ισχύος αυτού. 4.(Αντικαθίστανται αι παρ. 2, 3 και 4 άρθρ. 20 Ν.Δ 650/1970, τομ. 32Β σελ. 630,07). Άρθρ.3.-(Καταργήθηκε απο την παρ.13 άρθρ. 24 Νόμ. 1828/1989, ΦΕΚ Α΄ 2, κατωτ. αριθ. 72). Άρθρ.4.-Επιτρέπεται η δια Β.Δ/τος, εκδιδομένου τη προτάσει του Υπουργού των Οικονομικών, κωδικοποίησις εις ενιαίον κείμενον νόμου των ισχυουσών περί φορολογίας μεταβιβάσεως ακινήτων διατάξεων και η μεταβολή της σειράς και της αριθμήσεως των άρθρων. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 54,07(β) Σελ. 54,07(γ) Τεύχος 1436 Σελ. 29 Φορολογία Μεταβίβασης Ακινήτων και Πλοίων 27.Α.θ.15-16 27.Α.θ.16 Φορολογία Μεταβίβασης Ακινήτων και Πλοίων